Narodna skupština
20150619

Nije bila ideja moja da prebacujem aktuelnoj vlasti ovo za 3.000 raketa za sto miliona. Znači, u tim opštinama verovatno ima raznih vlasti, nije samo SNS. Nego, ja mislim da je to prevelika cena. Dobro se sećam da je bila upravo 2003. godine, voleo bih da me čuje čovek koji to zna, iz Ministarstva, bila velika galama oko toga zato što je jedna stranka, koja više i ne postoji sada a bila je članica DOS-a, u to nema nikakve sumnje, gurala te kineske rakete. Kineske rakete je gurao Orlić, neću da mu kažem ni stranku ni ime, da mu ne dižem cenu. Drugo, tad su isto kupovane rakete ne na jednom mestu, nego separativno. Neke su kupljene od lokalnih samouprava, a neke od strane države i tada nadležnog organa. Šta je poenta onoga što sam hteo da kažem? Poenta je da je previše plaćeno i da te rakete mogu da se kupe mnogo jeftinije kada se kupuju zajedno, u to nema nikakve sumnje. Sigurno je da u ovoj nabaci od 3.000 za sto miliona, ako se zagrebe dobro, naći ćete šta da se izgrebe. Hvala.